[image: sigla_pmt_cmyk]
ROMÂNIA
JUDEȚUL TIMIȘ
MUNICIPIUL TIMIȘOARA
PRIMAR
COMPARTIMENTUL GUVERNANȚA CORPORATIVĂ
NR. SC2021-15619/04.06.2021
________________________________________________________________
	                    Bd. C.D. Loga nr. 1, Timişoara, tel: +40 256 – 408.300, e-mail:cabinetprimar@primariatm.ro 

REFERAT DE APROBARE A PROIECTULUI DE HOTĂRÂRE
Sectiunea 1 
Titlul proiectului de hotărâre
Proiect de hotărâre 
privind declanșarea procedurii de selecție a membrilor Consiliului de Administrație la HORTICULTURA S.A. Timișoara
			
Sectiunea a 2 - a 
Motivul emiterii proiectului de hotărâre

1. Descrierea situației actuale
Având în vedere Hotărârea Adunării Generale a Acționarilor la societatea HORTICULTURA S.A. Timișoara nr. 2/18.05.2021, înregistrată cu nr. SC2021-014128/21.05.2021 se constată încetarea mandatelor membrilor Consiliului de Administrație și numirea administratorilor provizorii pe o perioada de 120 de zile 
Declanşarea procedurii de selecţie a membrilor consiliilor de administraţie se realizează, în conformitate cu prevederile art. 3 din Anexa nr. 1 a H.G. nr. 722/2016 pentru aprobarea Normelor metodologice de aplicare a unor prevederi din OUG nr. 109/2011 privind guvernanţa corporativă a întreprinderilor publice, la data la care autoritatea publică tutelară emite actul administrativ în acest sens.
Pentru respectarea procedurii de selecţie a membrilor consiliului de administraţie se iau în considerare dispoziţiile prevăzute la art. 1 din Anexa 1c la Hotărârea de Guvern nr. 722/2016 pentru aprobarea Normelor metodologice de aplicare a unor prevederi din Ordonanţa de Urgenţă a Guvernului nr. 109/2011 privind guvernanţa corporativă a întreprinderilor publice, prin care se impune întocmirea scrisorii de așteptări, „care face parte din setul de documente obligatorii cu care începe procesul de selecţie a membrilor consiliului şi directorilor/membrilor directoratului pentru întreprinderile publice, document de lucru care conţine performanţele aşteptate de la organele de administrare şi conducere şi politica acţionariatului privind administrarea şi conducerea întreprinderii publice”.
Potrivit prevederilor art. 8 din Anexa 1c din Hg nr.722/2016 reglementează faptul că “forma finală a scrisorii de așteptări este aprobată de conducătorul autorității publice tutelare, prin ordin.”


2. Schimbări preconizate și rezultate așteptate
În temeiul art. 3 pct.-ul 2 lit. b) din OUG nr. 109/2011 privind guvernanţa corporativă a întreprinderilor publice, autoritatea publică tutelară propune, în numele unităţii administrativ-teritoriale, candidaţi pentru funcţiile de membri ai consiliului de administraţie.
		Astfel, membrii consiliului de administrație sunt desemnați de adunarea generală a acționarilor, la propunerea acționarilor, în conformitate cu normele de guvernanță corporativă.

3. Concluzii
	În concluzie, considerăm că este oportună iniţierea unui proiect de hotărâre pentru declanșarea procedurii de selecție a membrilor Consiliului de Administrație la HORTICULTURA S.A Timișoara.



         PRIMAR,
DOMINIC FRITZ


CONSILIER,
VIOLETA LAZĂR

